Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: a honvédelmi minisztert a kedvezményes üdülés rendjének szabályozására. A felhatalmazás alapján kiadott, a honvédelmi üdültetésről szóló 11/1998. (VI. 11.) HM rendelet 15. § (4) bekezdése rendelkezik úgy, hogy a nyugállományú
Paragraph Index: 632

a honvédelmi minisztert a kedvezményes üdülés rendjének szabályozására. A felhatalmazás alapján kiadott, a honvédelmi üdültetésről szóló 11/1998. (VI. 11.) HM rendelet 15. § (4) bekezdése rendelkezik úgy, hogy a nyugállományú igényjogosult és családtagjai a rendelet szerint megállapított kedvezményes üdülést csak főszezonon kívül vehetik igénybe, főszezonban őket csak a drágább, de a kereskedelmi árhoz viszonyítva még mindig kedvezőbb önköltséges üdülés joga illeti meg. Az állampolgári jogok országgyűlési biztosa általános helyettesének megkeresésére a Honvédelmi Minisztérium közigazgatási államtitkára úgy nyilatkozott, hogy a végrehajtási rendelet nem lépte túl a törvényi felhatalmazás kereteit, minthogy nem csak a „kedvezményes”, de a nyugállományúakat a főszezonban is megillető önköltséges üdülés is kedvezménynek tekinthető, mert a kereskedelmi árnál az is alacsonyabb, vagyis fogalmilag kedvezményes. Ezt az értelmezést az országgyűlési biztos elfogadta, és tartalmi kifogást sem emelt; a nyugállományban lévő tagjainak a rendeletben szereplő módon való „hátrányos” megkülönböztetését nem tekintette önkényesnek. Annak racionális alapját az aktív dolgozók (katonák) regenerálódásához fűződő méltányolható munkáltatói érdek elsődlegessége képezi. Másként ítélte meg az országgyűlési biztos általános helyettese a kisgyermekes nyugállományúak helyzetét. Az ő részükről akceptálhatónak tartotta azt az igényt, hogy kiskorú gyermekeikkel együtt üdülhessenek; ezt azonban csak drágábban tehetik meg abban az időszakban, amikor gyermekeik is üdülhetnek, vagyis az iskolai szünetek idején. (A rendelet ezeket tekinti főszezonnak.) Mivel a nyugállományúak jövedelme általában alacsonyabb, ez a szabályozás alkalmas arra, hogy őket a főszezoni üdülésből kirekessze, illetve azt eredményezheti, hogy ha méltányolható családi elkötelezettségeiket helyezik előtérbe, akkor igényjogosultságukkal gyakorlatilag nem élhetnek. Az Alkotmány 15. §-a deklarálja, hogy a Magyar Köztársaság védi a házasság és a család intézményét. Ezt a gyermekek esetére tovább konkretizálja a 67. §, mely szerint minden gyermeknek joga van a családja, az állam és a társadalom részéről arra a védelemre és gondoskodásra, amely a megfelelő testi, erkölcsi és szellemi fejlődéséhez szükséges. A szabadidő közös eltöltése, és ennek egyik formájaként a családi üdülés kétségtelenül olyan tevékenység, amely hozzájárul egyrészt a gyermek testi és szellemi fejlődéséhez, másrészt a család intézményének megszilárdításához. Bár ha a honvédségnek nincs is alkotmányos kötelezettsége arra, hogy üdültetést biztosítson, de ha mégis fenntart ilyen intézményrendszert, és ha annak igénybevételére a törvény alapján a nyugállomány tagja is jogosult, akkor az intézményrendszer működtetésénél már figyelembe kell venni a jelzett alkotmányos szempontokat is. Mindezek alapján az országgyűlési biztos általános helyettese megállapította, hogy a többi gyermekes igényjogosulthoz képest hátrányos az a megkülönböztetés, mely szerint a nyugállományú gyermekes igényjogosultak az iskolai szünetek idejére eső főszezoni üdülést drágábban vehetik igénybe. Ajánlásában az országgyűlési biztos általános helyettese kezdeményezte, hogy a honvédelmi miniszter változtassa meg a honvédelmi üdülés szabályait oly módon, hogy a kiskorú gyermeket nevelő nyugállományú igényjogosultak főszezonban is a legkedvezőbb térítési díj mellett vehessék igénybe a családi üdülést, ha kiskorú gyermekükkel együtt üdülnek. Az ajánlást a miniszter elfogadta, megvalósítását azonban a védelmi ágazat stratégiai felülvizsgálatától tette függővé. OBH 1485/1999. Nem okoz visszásságot az Alkotmányban rögzített emberi méltósághoz való joggal [54. § (1) bek.], az esélyegyenlőség elősegítése követelményével [70/A. § (3) bek.] és a szociális biztonsághoz való joggal [70/E. § (1) bek.] összefüggésben, ha a fogyatékos emberek lakóotthonokban való elhelyezésével kapcsolatban az állampolgárok népszavazás keretében véleményt nyilvánítanak a települési önkormányzat képviselő-testülete állásfoglalásának kialakításához, mivel hogy ez a lakóotthon létesítéséről döntő megyei önkormányzati testületre nem kötelező. A Csongrád Megyei Közgyűlés elnöke kérte az állampolgári jogok országgyűlési biztosát, hogy a Csongrád Megyei Önkormányzat fenntartásában működő Derekegyházi Ápoló Otthonban élő, felnőtt korú, súlyos és középsúlyos értelmi 2000/88/II. szám vagy halmozottan fogyatékos emberek alkotmányos jogaival összefüggő egyedi ügyben folytasson vizsgálatot, mert a községi képviselő-testület népszavazást írt ki arról, kitelepíthető-e a gondozottak egy csoportja a faluban megvásárlásra kerülő lakóingatlanba. A népszavazás után a fogyatékosok alkotmányos jogainak sérelme miatt felháborodásának adott hangot az Értelmi Fogyatékosok és Segítőik Országos Érdekvédelmi Szövetségének elnöke is beadványában. Az országgyűlési biztos vizsgálatát kérte az Országgyűlés Emberi Jogi, Kisebbségi és Vallásügyi Bizottságának elnöke. Az állampolgári jogok országgyűlési biztosának általános helyettese vizsgálata során megállapította, hogy az illetékes bíróság jogorvoslati kérelem nyomán döntött a népszavazásra feltehető kérdésről, és azt a következő formában hagyta jóvá: „Egyetért-e Ön azzal, hogy a Derekegyházi Elmefogyatékosok Ápoló otthonából gondozottakat telepítsenek a Derekegyházi Petőfi u. 40. szám alatti ingatlanba, illetve a községben lévő másik később megvásárlásra kerülő ingatlanba?” A lakosság által kezdeményezett népszavazást 1999. április 11. napján megtartották. Ennek eredményeként a lakosság tiltakozását fejezte ki a lakóotthonok kialakításával szemben. Az állampolgári jogok országgyűlési

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes